Odd Hoftun

Odd Hoftun (født 27. desember 1927 i Ål i Hallingdal, død 15. mars 2023 i Tvedestrand)Dødsannonse 21. og 22. mars 2023 i Aftenposten, Tvedestrandsposten og Vårt Land var en norsk sivilingeniør og misjonær som arbeidet for Den norske Tibetmisjon (i dag HimalPartner) i Nepal fra 1958 til 1995. 

Hoftun var utdannet sivilingeniør ved Norges tekniske høgskole (NTH) i Trondheim (1952). Sammen med sin kone Ingeborg Marie (Tullis) (f. Marcussen) fra Gjeving kom han til Nepal i 1958 som utsending for Tibetmisjonen]
.Peter Svalheim: Odd Hoftun var en ydmyk gigant - Minneord i Aftenposten 27. mars 2023 Dette var like etter at Nepal var åpnet for utlendinger, og Hoftun bisto med å bygge opp helse, industri og vannkraft. I 1958 bygde han Tansen hospital, deretter etablerte han Butwal tekniske skole. Han arbeidet i Nepal i 38 år inntil han ble pensjonist i 1995. 

Han var særlig opptatt av å utvikle vannkraftverk i landet, og hans mange prosjekter skaffet strøm og vann til flere hundre tusen mennesker i Nepal. Utbyggingen av vannkraftverk innebar også utdannelse av teknisk personell, utbygging av ledningsnett og annen infrastruktur. Det ble også etablert et samarbeid mellom NTNU og Universitet i Katmandu. Hoftun medvirket også til etablering av flere lokale bedrifter.Odd Hoftun - Store norske leksikon

 Priser 
 Ridder av 1. klasse av Den Kongelige Norske Fortjenstorden (1990)Tildelinger - Odd Hoftun - kongehuset.no
 Hjelp til selvhjelp-prisen av Strømmestiftelsen i 1995
 Blue Planet miljøpris av UNICEF i 2005

 Referanser 

 Eksterne lenker 
 Odd Hoftun - Store norske leksikonn
 Odd Hoftun - Norsk biografisk leksikon
 Intervju med Hoftun i Nepali Times engelsk
 Begrunnelse for tildeling av Hjelp til selvhjelp-prisen
 Om Odd Hoftun i Tibetmisjonens artikkelarkiv

Kategori:Dødsfall i 2023
Kategori:Norske ingeniører
Kategori:Norske misjonærer
Kategori:Lutherske misjonærer
Kategori:Misjonærer i Nepal
Kategori:Den Kongelige Norske Fortjenstorden
Kategori:Personer fra Ål kommune